ליונל ריצ'י

ליונל ריצ'י (באנגלית: Lionel Richie; נולד ב-20 ביוני 1949) הוא זמר, משורר, מפיק, ומוזיקאי אמריקאי. ריצ'י נולד ב-20 ביוני 1949 בפרבר של טסקיגי, אלבאמה. ריצ'י התחיל את דרכו כמוזיקאי בלהקת הסול הקומודורז בסוף שנות השישים בה הוא היה הסולן ונגן הסקסופון. בהתחלה הלהקה חתמה על חוזה עם חברת התקליטים אטלנטיק רקורדס עמה הוציאו אלבום בכורה. בהמשך חתמה הלהקה חוזה עם חברת התקליטים מוטאון רקורדס ושימשה גם כלהקת החימום של חמישיית הג'קסונים. בשנות השבעים הקומדורז הפכו לאחת מלהקות ה-R&B ומוזיקת הנשמה המצליחות ביותר. ליונל ריצ'י היה אחראי ללהיטים הגדולים של הלהקה "Easy" ו-"Three Times a Lady". הצלחתו של ריצ'י בהלחנת שירים עבור מוזיקאים אחרים היוותה אחת הסיבות העיקריות לפירוקה של להקת הקומודורז. בשנת 1975 התחתן ריצ'י עם ברנדה, ובשנת 1984 אימץ הזוג את התינוקת ניקול ריצ'י, בהתחלה באופן בלתי-רשמי ורק בהמשך באופן רשמי. בשנת 1982 פתח ריצ'י בקריירת סולו עם אלבום בכורה אשר הגיע למקום ראשון במצעדי הפזמונים בארצות הברית. בשנת 1981 השתתף בשיר "Endless Love" של דיאנה רוס, אשר דורג על ידי מגזין הבילבורד כאחד מהשירים הטובים ביותר בכל הזמנים. שני אלבומים נוספים אשר הוציא בהמשך: "Can Not Slow Down" (עם הלהיט Hello) ו-"Dancing On The Ceiling"' חיזקו את הסטטוס שלו ככוכב-על. נקודה שיא בקריירה שלו הייתה הופעה חיה עם השיר All Night Long באולימפיאדת לוס אנג'לס בשנת 1984. בשנת 1985 כתב יחד עם מייקל ג'קסון וקווינסי ג'ונס את שיר הצדקה המצליח We Are the World. בשנת 1986 זכה ריצ'י בפרס אוסקר ובפרס גלובוס הזהב על שירו "Say You, Say Me" אשר בוצע בסרט "לילות לבנים". לאחר האלבום "Dancing On The Ceiling" ריצ'י נטל הפסקה ארוכה, בין היתר, בשל מחלה במיתרי הקול, וב-1991 התפרקו נישואיו והוא התגרש. ב-1992 הפיק ריצ'י את אלבום האוסף "Back to Front", אך לא הצליח לשחזר את ההצלחה הפנומנלית לה זכה בשנות השמונים. ארבע שנים לאחר הוצאת האלבום, ב-1996, התחתן ריצ'י עם דאיין אלכסנדר. בהמשך נולדו לזוג שני ילדים, מיילס וסופיה, ובשנת 2004 התגרשו. בשנת 2000 עשה ריצ'י קאמבק עם אלבום חדש בשם "Renaissance" ולהיט חדש "Angel" אשר זכו להצלחה בעיקר באירופה. למרות הירידה המשמעותית במכירות התקליטים שלו, ריצ'י עדיין זוכה להצלחה רבה יחסית בהופעותיו החיות. אלבומו האחרון "Tuskegee" יצא במרץ 2012. לאורך השנים מכר ריצ'י מעל 100 מיליון אלבומים כאשר 22 שירים שביצע הגיעו למצעד ה"טופ 10" האמריקאי, כולל 13 שירים בתקופת השיא שלו, בין השנים 1981 ל-1987. באפריל 2023 בתו של ריצ'י – סופיה – התגיירה בעקבות אהבתה לבחור יהודי איתו לבסוף התחתנה. פרס הומניטרי של השנה (2011) פרס גראמי לאלבום השנה (1984) היכל התהילה של הרוק אנד רול (2022) פרס ג'וני מרסר (2016) כוכב בשדרת הכוכבים בהוליווד 1982: Lionel Richie 1983: Can't Slow Down 1986: Dancing on the Ceiling 1996: Louder Than Words 1998: Time 2000: Renaissance 2004: Just for You 2006: Coming Home 2009: Just Go 2012: Tuskegee מדיה וקבצים בנושא ליונל ריצ'י בוויקישיתוף אתר האינטרנט הרשמי של ליונל ריצ'י ליונל ריצ'י, ברשת החברתית פייסבוק ליונל ריצ'י, ברשת החברתית אקס (טוויטר) ליונל ריצ'י, ברשת החברתית אינסטגרם ליונל ריצ'י, סרטונים בערוץ היוטיוב ליונל ריצ'י, במסד הנתונים הקולנועיים IMDb (באנגלית) ליונל ריצ'י, באתר AllMovie (באנגלית) ליונל ריצ'י, באתר Rotten Tomatoes (באנגלית) ליונל ריצ'י, במסד הנתונים הקולנועיים KinoPoisk (ברוסית) ליונל ריצ'י, באתר אפל מיוזיק (באנגלית) ליונל ריצ'י, באתר ספוטיפיי ליונל ריצ'י, באתר Last.fm (באנגלית) ליונל ריצ'י, באתר AllMusic (באנגלית) ליונל ריצ'י, באתר MusicBrainz (באנגלית) ליונל ריצ'י, באתר דיזר ליונל ריצ'י, באתר Yandex.Music (ברוסית) ליונל ריצ'י, באתר Discogs (באנגלית) ליונל ריצ'י, באתר Songkick (באנגלית) ליונל ריצ'י, באתר SecondHandSongs ליונל ריצ'י, באתר MOOMA (בארכיון האינטרנט) ליונל ריצ'י, באתר בילבורד (באנגלית) ליונל ריצ'י, באתר טיידל (באנגלית) רז ישראלי, בגלל הבחירות: ליונל ריצ'י מקדים, באתר ישראל היום, 15 בדצמבר 2019 ליונל ריצ'י, באתר אנציקלופדיה בריטניקה (באנגלית) ענבל חננאל, חגגו כל הלילה: בתו של ליונל ריצ'י נישאה לאיש העסקים היהודי, במדור "פנאי פלוס" באתר ynet‏